ইহুদি-খ্রিষ্টানদের ধর্মীয় গ্রন্থ অনুযায়ী ইসমাঈল(আ.) পারানে বাস করতেন।[21] পারান স্থানটি লোহিত সাগরের সাথে সম্পর্কিত, এলাত [Elath] এর পূর্ব ও পশ্চিম উভয় অংশই বাইবেলে বর্ণিত পারানের অন্তর্ভুক্ত। যার মধ্যে আরব অঞ্চলও পড়ে যায়। অনেক খ্রিষ্টান পণ্ডিত এই দাবি করেন যে, পারানের যে অংশে ইসমাঈল(আ.) থাকতেন তা লোহিত সাগরের পশ্চিমে; পারান অঞ্চলটি কানান এবং মিসরের কাছাকাছি কোথাও। কিংবা ফিলিস্তিন এবং মিসরের সিনাই পেনিনসুলার চারপাশে। এবং ইব্রাহিম(আ.) মক্কায় আসেননি। তাদের কিছু পণ্ডিত এবং কতিপয় প্রাচ্যবিদ (orientalist) এমন দাবি করে। এই দাবি তাদের জন্য মুহাম্মাদ(ﷺ)কে অস্বীকার করার ব্যাপারে সহায়ক হয়। মুক্তমনারাও এসব ব্যাপারে খ্রিষ্টান পণ্ডিতদের মুখের কথার ওপরে খুব আস্থাশীল।